Diari Oficial de la Generalitat Valenciana


Sumari del DOGV 9454, del 21-10-2022 (2022/9558)

Extracte de la Resolució de 14 de setembre de 2022, del Rectorat de la Universitat de València, per la qual es convoca la primera edició per a la concessió d'ajudes de la Universitat de València, a través de la Càtedra de Dona i Esport, al millor projecte social orientat a l'estudi del paper de la dona en l'àmbit de l'activitat física i l'esport.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9454

Data del DOGV
:   21-10-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/9558


Data del document
:   10-10-2022

Organisme emissor
:   Universitat de València

Tipus de document
:   Extracte

Descriptors 

:   * ajuda pública

Extracte de la Resolució de 14 de setembre de 2022, del Rectorat de la Universitat de València, per la qual es convoca la primera edició per a la concessió d'ajudes de la Universitat de València, a través de la Càtedra de Dona i Esport, al millor projecte social orientat a l'estudi del paper de la dona en l'àmbit de l'activitat física i l'esport. [2022/9558]  
BDNS (identif.): 653926.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/653926)  
  
Primer. Beneficiaris  
Poden ser beneficiaris/àries de les ajudes de la primera edició del Premi Càtedra de Dona i Esport al millor projecte social orientat a l'estudi del paper de la dona en l'àmbit de l'activitat física i l'esport qualsevol federació o club esportiu de la Comunitat Valenciana. Els membres integrants dels equips de treball, per a obtenir la condició de persona beneficiària, no poden incórrer en el moment de presentar la sol·licitud en cap de les causes d'inhabilitació que preveu l'article 13.2 de la Llei 38/2003, de 17 de novembre, general de subvencions.  
  
Segon. Objecte  
La Universitat de València, a través de la Càtedra de Dona i Esport, convoca la primera edició d'ajudes de la Càtedra Dona i Esport al millor projecte social orientat a l'estudi del paper de la dona en l'àmbit de l'activitat física i l'esport; al premi es fa menció a la base 6 d'aquesta convocatòria. La finalitat és fomentar el paper de la dona en l'àmbit de l'activitat física i l'esport en la societat.  
  
  
Tercer. Bases reguladores  
La convocatòria està publicada en la següent URL:  
https://go.uv.es/XII0nDX   
  
Quarta. Quantia  
L'ajuda per al club o federació es finança a càrrec del capítol VII del pressupost de la Càtedra de Dona i Esport de la Universitat de València, orgànica 3594320612 i específica 45503952, per un importe de 3.000 euros. Es concedeix una única ajuda per import de 3.000 euros per al club o federació esportiva que haja presentat el projecte guanyador.  
  
  
Quint. Termini de presentació de sol·licituds  
Les sol·licituds es poden presentar a partir de l'endemà de la publicació de l'extracte de la resolució en el Diari Oficial de la Generalitat Valenciana (DOGV), fins al 4 de novembre de 2022.  
  
València, 10 d'octubre 2022.- La vicerectora d'Innovació i Transferència (p. d. DOGV 30.05.2022): Rosa María Donat Beneito.